Hvordan kommer man seg rundt i London?
London har et billig og godt kollektivtilbud med undergrunn, tog og buss. Reisekort er det enkleste og rimeligste alternativet om du skal benytte deg mye av offentlig transport. Da får du avslag på enkeltreiser, og etter du har betalt en viss sum, reiser du gratis resten av døgnet. Du kan også bruke den som et periodekort, og få ubegrenset med reiser en viss periode. Et såkalt Visitor Oyster kort forhåndsbestilles på nett og sendes hjem til deg før avreise. Reiser du i siste liten og ikke rekker å bestille, kan du kjøpe på en av flyplassene når du lander. Se Londons offisielle turistside for mer informasjon. Du kan evt. også kjøpe reisekort som varer i ett døgn eller en uke, og du får dem fra billettautomater på stasjonene, turistinformasjonen eller på billettkontoret. Finn hotelltilbud i London på momondo